Salamatu Hussaini Suleiman lauya ce yar Najeriya wanda a yanzu haka take rike da matsayin kwamishinan ECOWAS mai kula da harkokin siyasa, zaman lafiya da tsaro. Kafin wannan, an nada ta a matsayin Ministan Harkokin Mata da Ci gaban Al'umma a watan Disamba 2008. Ta bar ofis a watan Maris na 2010 lokacinda mukaddashin shugaban kasa Goodluck Jonathan ya rushe majalisar ministocinsa. An haife Salamatu Hussaini Suleiman a Argungu, garin kamun kifi a jihar Kebbi, Mahaifinta alkalin kotun yanki ne, mahaifiyarta kuma ta fito daga zuriyar masarautar Gwandu . Ta girma ne a cikin Birnin Kebbi da Argungu . A shekarar 1972, ta sami shiga Kwalejin Queens, Legas . Ta je Jami’ar Ahmadu Bello, Zariya inda ta samu digiri a fannin shari’a. Daga nan sai ta tafi Makarantar Ilimin Kimiyya da Ilimin Siyasa a London inda ta sami digiri na biyu a fannin shari'a. Aikinta na farko a matsayinta na lauya ya kasance tare da Ma’aikatar Shari’a a tsohuwar Jihar Sakkwato . Daga nan sai ta yi aiki a Babban Bankin Kasashen Duniya, Legas na tsawon shekara bakwai, sannan ta yi aiki na ɗan wani lokaci a Bankin NAL Merchant kafin ta koma Kamfanin Aluminum Smelter, inda ta kasance sakataren kamfanin / mai ba da shawara a fannin shari’a.